IGAPÄEVAELU RÕÕMUD
Tänasest saatest saad teada, kuidas mitte olla kogu aeg vihane
ja kuidas saada rohkem rahu.
Saa kindlasti osa tänasest saatest.
Tahan lahti saada vabandusest: "See on liiga raske!"
Nii palju asju on meie eludes valesti selle vabanduse pärast.
"See on nii raske ja ma ei suuda seda teha."
Kuula mind.
Räägin seda sellepärast, et armastan sind väga.
Võiksin olla oma lastelastega.
Tean, mida kurat võib korda saata, kui inimesed ei tea tõde.
Jumal on mulle andnud oskuse inimestega suhelda.
Loodan, et see pole sinu jaoks liiga ebapraktiline jutt.
Mine koju ja pane see tegudesse.
Kui sul kästakse Piiblis andestada, anda, Jumala järgi oodata,
siis sa suudad seda teha.
Meile meeldib Filiplastele 4:13.
"Ma suudan kõik tema läbi, kes teeb mind vägevaks."
Me ei saa seda kasutada ainult ülemaailmse teenistuse jaoks.
"Suudan kõndida vee peal. Olen usuga naine või mees"
Tunned, et tahaksid kedagi kõrvale heita.
Või sinuga ühes ruumis on inimene, keda sa ei taha üldse näha.
"Ärge ütlege mulle, et need inimesed on siin. Ma ei talu seda."
"Kui ma oleksin teadnud, et nad on siin, siis poleks tulnudki."
"Peate mõistma, et andestasin neile."
"Palvetasin andestuse palvet."
"Armastan teid Jumala armastusega."
Olen sellisest asjast nii tüdinud.
"Jah, õde, armastan sind Jumala armastusega."
Selja taga räägid neid taga.
Väldid neid.
Sisemuses ärritab see sind, kui kuulsid, et neid õnnistati.
Sa lihtsalt ei talu neid inimesi.
Kui kuuled kedagi head rääkimas inimesest, kes sulle haiget tegi,
siis on kiusatuseks öelda vastu: "Sa ei tea, mida mina tean."
"Las ma räägin sulle. Räägin seda vaid selleks, et palvetada."
"Tahan, et palvetaksid."
Kui sa ei teadnud, et nad on sellel peol, aga Jumal juhtis sind sinna,
siis see on meelega tehtud.
Vea ennast sinna ja räägi nendega.
"Jumal, ma teen seda ja ma teen seda Sinu jaoks, sest ma ei neela
alla kuradi sööta ega ela õnnetut elu, olles vihane ja pahane,
kui ma ei saa midagi muuta selles olukorras."
Miks sina pead olema õnnetu, kui inimene, kes sulle haiget tegi
elab õnnelikult ega hooli sellest, et sina oled tema peale pahane?
Vahel inimesed tulevad su ellu , ajavad kõik sassi ja lahkuvad.
Oleksid nagu rongi alla jäänud.
Pead tegema otsuse.
"Sina ei tee seda mulle!"
Jeesus lunastas mind ja tõi mind haletsusest välja.
Ma ei kavatse sinu pärast sellesse enam langeda.
Usun, et haavumises ja kergesti solvumises pole midagi jumalikku.
"Olen selline solvuja!"
"Olen selline õrnade tunnetega inimene."
"Ma ei saa sinna midagi parata. Solvun nii kergesti."
Jah, sa suudad.
Sa saad sellest üle.
Võid iseendale rääkida.
Kui vaja, siis tapeedi oma tuba kirjakohtadega üle.
Rahust, tülidest, ühtsusest, andestusest, armastusest.
Pea Jumala Sõnaga sõda.
Kui hakkasin käima koos Jumalaga, siis sain selle kirjakoha.
See aitas mul mõista Jumala armu.
Kui ma olen solvunud, pahane ja vihane, siis ma saan sellest üle.
Ma ei saa seda teha tänu otsusele.
Pead sellesse laskma Jumala armu ja väge.
Heebrealastele 12:15
"Valvake, et keegi ei jääks ilma Jumala armust, et mingi kibe
juur üles kasvades ei tooks tüli ja paljud selle läbi ei rüvetuks."
Kui ma näen, et keegi on millegi pärast pahane ja ta räägib sellest
kogu aeg, siis peaksin teda julgustama saama Jumalalt armu.
Maadlesin paljude asjadega.
Püüdsin anda ja olla hea.
Püüdsin oma suud kinni hoida.
Püüdsin mõelda õigeid mõtteid.
Püüdsin ja püüdsin.
Jakoobuse 4:1
"Kust tulevad siis sõdimised ja kust tülid teie keskel? Eks nad
tule sealt, teie ihuliikmetes sõdivatest lõbuhimudest?
Te himustate, ja teil ei ole; te taplete ja tapate, ja ei
suuda midagi saavutada; te tülitsete ja sõdite.
Teil ei ole, sest te ei palu."
Miks inimesed ei saa olla õnnelikud, kui Kristus on nende Päästja?
Miks me ei saa käia armastuses?
Vastus on seal kirjas.
Muutud kadedaks, kui sul pole asju, mida sa tahad.
Kadestad inimesi, kellel need on.
Vaatame, kuidas teised välja näevad ja kadestame neid.
Kadestame nende soengut, autot, teenistust, vabadust,
nende palveelu.
Ma ei räägi siin iseendale?
Tahame seda, mis teistel on.
Asi läheb nii kaugele, et meile ei meeldigi need inimesed,
sest neil on see, mida tahame.
Minu elus oli palju sellist tüli, vihastumist ja solvumist.
"Teil ei ole, sest te ei palu."
Püüame teha asju ise, mitte paluda Jumala käest.
Kui asi on õige, siis Ta annab.
Kui Ta ei anna seda, siis on Tal midagi paremat varuks.
Ma pole veel nii tark, et seda paluda.
Imelisi asju juhtub, kui usaldame rohkem, mitte ei püüa ise.
"Te abielurikkujad! Kas te siis ei tea, et sõprus maailmaga on
vaen Jumalaga? Kes iganes eelistab olla maailma sõber, seab end
Jumala vaenlaseks."
Kui sa ei veeda Jumalaga aega, siis see on kurjast.
"Aga ta annab veel suuremat armu."
See on Püha Vaimu vägi.
See vägi aitab jagu saada kurjast.
"Jumal paneb vastu ülbeile, aga alandlikele annab armu!"
Mida see minu jaoks isilikult tähendab?
Kui ma olen kade, siis vajan Jumalat ja armu, et seda võita.
Ma ei püüa ise sellest jagu saada.
Ma ei tunne ennast kadeduse pärast ka süüdi.
Võtan aja maha. Olgu see kasvõi 5 minutit tualetis või tund aega
palvekambris.
Palvetan selle asja pärast.
"Jumal, aita mind! Ma ei taha olla selline. Keeldun olemaks selline."
Võin kuulata kuradi valesid.
"See on nii raske! See ei ole õige. Sa ei mõista. Ma ei saa parata."
Käid ümber sama mäe.
Suudan teha kõike, mida Jumal käseb mul teha.
Läbi Kristuse, kes teeb mind vägevaks.
Tema annab mulle iga päev armu.
Ta annab seda aina juurde.
Palun, usu mind.
Jumal annab sulle olukordades võimekuse käia vaimus ja olla
rõõmus ja rahus, kui sa õpid Tema juurde minema, mitte ei püüa
kõike ise ära teha.
"Jumal, pead mind aitama!"
Erinevates kohtades koged vaimulikult erinevalt.
Olen püüdnud sellest aru saada.
Alguses arvasin, et asi on minus.
"Mis mul viga on? Kus on mu võidmine?"
Sel nädalavahetusel on mul tavapärasest raskem olla.
Darlene mainis sama asja.
See ei tähenda seda, et see on kuri linn, kus sünnivad jubedused.
See tähendab seda, et siin on mingi vastuseis, mida mujal polnud.
Olen pidanud rohkem kinnituma Jumala külge.
Isegi ülistuse ajal palusin Jumalalt abi.
Mulle meeldib see tunne, kui on võidmine.
Ma ei saa aga asja tegemata jätta, kui mul tunnet pole.
Keeran siis oma vaimulikud käised üles ja ütlen:
"Olgu kurat, kui tahad sõdida, siis sõdime. Teen seda,
mida tulin siia tegema."
Olen seda kaua teinud ja koos Darleneiga reisinud.
Teil kõigil on sellised päevad.
Sellisel ajal olen hulga tundlikum.
Mind on kerge solvata. Kurat püüab seda minu peal.
Siis keegi kavatseb teha midagi, mida pole ammu teinud ja sulle
see ei meeldi, aga nad valisid just tänase päeva.
Sellistel päevadel pead hüüdma: "Jumal, pead mind aitama!"
Pead rohkem palvetama ja rohkem olema omaette.
Samas võid kuradiga kaasa minna.
Kui sa ei võida seda võitlust nüüd, siis see kordub taas.
Kui kurat saab aru, et sa ei loobu, siis ta lahkub ja tüütab teisi.
Kas kellegil on siin täna pühalikku sihikindlust?
Igaüks ütlegu: "Ma ei kavatse elada vihasena."
"Ma keeldun elama vihasena."
Kui keegi teeb sulle haiget, siis mine omaette ja ütle:
"Jumal, ma ei lahku enne siit, kui Sina annad mulle armu,
et siit lahkudes saaksin seda inimest kohelda nii, nagu Sina,
võ nii, nagu nagu Sina kohtled mind, kui olen eksinud."
Jumal on armuline.
Ta on pikaldane vihastuma.
Palume kogu aeg, et Jumal annaks meile, aga peaksime paluma,
et asjad voolaksid meie läbi.
Kas keegi saab asjale pihta?
Mul oli aastaid see vabandus: "See on liiga raske!"
See on inimeste suurimaid vabandusi.
"See on nii raske!"
Kui sa oled vaimulik juht, siis sa tead, et see on inimeste vabandus.
"Tean, et pean talle andestama, aga see on nii raske."
"Tean, et ma ei tohiks nii tunda, aga see on nii raske."
Ära ütle enam seda kunagi.
Ütle: "Läbi Kristuse suudan kõik."
"Ma suudan seda!"
"Suudan kõik Kristuse läbi, kes teeb mind vägevaks."
"Sest see käsk, mille ma täna sulle annan, ei ole sulle raske täita
ega kättesaamatu." 5. Moosese 30:11
Seda vabandust ei saa enam tuua, kuna Piibel toetab mind.
Kas näed seda?
"See ei ole taevas, et sa peaksid ütlema: "Kes läheks meie eest
taevasse ja tooks selle meile, et saaksime seda kuulda ja täita?"
Ega ole see mere taga, et sa peaksid ütlema:"Kes läheks meie eest mere
taha ja tooks selle meile, et saaksime seda kuulda ja täita?"
Vaid sõna on sinule väga ligidal, sinu suus ja sinu südames,
et seda täita."
Kuidas teha seda, mida Jumal käseb Sul teha?
Ära too vabandusi ja ütle: "Ma ei suuda."
Sa ei saa olla juhitud oma tunnete poolt.
Vaid hoia oma süda, suu ja mõtted Jumala Sõna täis.
Jumala Sõnas on vägi, mis annab sulle võimekuse.
Sõltu Sõnast, mitte endast.
Siin on kõik, mida vajame.
Sa ei käi võidus sellepärast, et käid kirikus.
Sa ei käi võidus, kui sa kuulad vahel mõnda plaati.
Sul võivad olla kõik Darlenei laulud, aga sa ei käi võidus.
Sa võid käia igal teenistusel, aga see ei aita sind.
Käid võidus siis, kui oma enda suusõnadega sõdid kuradi vastu.
Sina hakka ise valjult kuulutama Jumala Sõna.
Nagu Jeesus seda tegi.
Püha Vaim juhtis Jeesuse kõrbesse, kus kurat Teda kiusas 40 päeva.
Kui 40 päeva sai mööda, siis tuli Jeesusele nälg ja väsimus.
Räägin just sellistest päevadest.
Kurat rääkis just siis Temaga.
Ta pole rumal. Ta teab, millist aega valida.
Sel nädalal lugesin midagi väga huvitavat.
See oli väga hea.
Tänapäeval inimesed ei talu eriti üksindust.
Inimesed tahavad olla tegevuses.
Pidevalt peab mingi müra olema. Televiisor, raadio, muusika.
Me vajame üksindust.
Vajame ka teisi asju, aga vajame üksindust.
Vajame vaikust ja olla omaette.
Vajame seda, et lülitame kõik muu välja.
Vajame seda, et Jumala vaim meid puudutaks.
Lugesin raamatust, et kui inimesed jäävad vaikusesse ja neil pole
midagi teha; seda räägivad uskmatud, siis inimesed hakkavad mõtlema
sellele, mis kõik on valesti; mis ei meeldi; kui õnnetud nad on.
Nad hakkavad ennast järjest halvemini tundma.
Võivad isegi depressiooni langeda ja mõelda veidraid asju.
Kui keegi on depressioonis, siis soovitame majast välja minna ja
midagi teha.
See on imeline, kui inimene on ühel hetkel õnnetu, aga kui läheb
välja midagi tegema, siis on nagu õnneseen.
Asi on meie mõtlemises!
Piibel ütleb, et mõtiskleksime Jumala sõna üle.
See ei tähenda, et sa ei tohi muudele asjadele mõelda.
Vajame aega, et mõelda Sõna üle.
Kui oled kergesti solvuv, siis ära korruta seda nädalas sadu kordi.
"Olen solvuja!"
"Ma ei saa sinna midagi parata. Solvun nii kergesti."
"Tean, et pean neile andestama aga nende see on raske."
Pead ütlema seda, mida sõna ütleb.
Kui kurat rääkis Jeesusega, siis Ta vastas Jumala sõnaga:
"Kirjutatud on!"
Kui sina avad oma suu ning tood esile Jumala Sõna, siis võidad.
Sa räägid endaga nagunii. Parem räägi seda, mis sind aitab.
"Ma ei saa mõtisklemisest aru. Ei tea, kas suudan seda teha."
Kas sa muretseda oskad?
See on mõtisklemine.
Kui sa muretsed, siis mõtiskled negatiivsete asjade üle.
Kardame sõna "mediteerimine", sest seostame seda India usundiga.
Üks naine küsis mediteerimise kohta: "Kuidas sellega on?
Ühed soovitavad seda teha, teised hoiatavad. Kardan seda.
Mida Piibel selle kohta ütleb?"
Vastasin talle:"Tee seda!"
Sa peaksid päevad ja ööd Jumala sõna üle mediteerima, et teha
kirjutatud Sõna järgi.
Jumala arm on võimas ja tasuta and.
Iga usklik võib selle vastu võtta iga oma olukorra jaoks.
Kui oled armu ise vastu võtnud, siis see peaks teisteni jõudma.
Pead mõistma, mida tähendab arm.
Pakun täna õpetust, teemal: "Elu ilma frustratsioonita".
Pole olemas kedagi, kes ei tahaks seda õpetust kuulda.
Olin ise kogu aeg väga frustreeritud inimene.
Nüüd ma enam pole.
Saan sinuga jagada oma kogemusest ja Jumala sõna printsiipidest.
See aitab sul olla rõõmus, maha rahuneda ja elu nautida.
Armastame sind.
Tahame, et sul oleks elu, mille eest Jeesus suri.
Palun hangi endale need materjalid ja kuula neid hoolega.
Järgmises saates ...
Pole kedagi, keda ei saaks taastada.
Pole mõistust, mida ei saaks uuendada.
Pole suhtumist, mida ei saaks muuta.
Pole last, keda ei saaks päästa.
Jumalaga pole ükski asi võimatu.
Pean ennast kristlaseks.
Usun Jumalasse.
Tean, et Ta on olemas.
Asjad on läinud keeruliseks.
Kiirustamine.
Igatsen taas kuulda Tema häält.
Heitlesin teadmisega, et kas Jumal on ikka veel olemas.
Olin juba uskumisega piiri peal.
Vaata elule täiesti uuel viisil.
Raamat "Jumala kuulamine igal hommikul".
Tahan võtta aja, et sind tänada.
Sinu toetus on teenistusele väga oluline.
See aitab muuta elusid.
Oleme saanud aidata seksikaubanduse ohvreid Indias, Etioopias, USAs.
Sinu oled kaasa aidanud peredele, kes jäid maavärinate ohvriteks
Costa Ricas, üleujutuste ohvriteks Dakotas ja Austraalia tulekahjudes.
Sa ei teadnudki, et oled jõudnud nii kaugele.
Tõde on see, et kui sina saadad meid sinna, oled sina ka seal.
1 miljon inimest on andnud oma elud Kristusele, Indias.
Kambodzas avati uus haigla.
Paljud inimesed üle maakera saavad tasuta arstiabi.
55 000 last saab igal päeval süüa.
Oleme saanud laieneda vanglatesse.
Oleme saanud jagada palju puhast vett.
Puhas vesi on neile väga oluline.
Läbi "Armastuse revolutsiooni" liikumise jõuame abivajajateni.
See on kodutule kohvi ostmine, sõbra julgustamine.
See on armastuse jagamine tegudega.
Palvetame sinu eest iga päev.
Täname Jumalat sinu partnerluse eest.
Tahame Kristuse evangeeliumiga jõuda iga päev igasse rahvusesse.
Ootame uusi võimalusi, et muuta elusid.
Jumal õnnistagu sind.
Tänan veelkord sinu toetuse ja ustavuse eest.
Partnerlus. Oled seal, kus meie.
Tähendad meie jaoks palju. Hindame sind.
Täname sõpru ja partnereid, kes aitavad meie teenistust.
Üheskoos toidame näljaseid, riietame vaeseid ja kuulutame
rahvastele evangeeliumi.
Palun võta meiega ühendust. Saada oma palvesoov.
Tutvu materjalidega ja konverentside kavadega.
Hakka meie partneriks, et üheskoos jagada Kristuse armastust üle maa.
Tõlge: Anne-Ly Roos